| **Petro Porošenka** |
| --- |
| Ukrainos prezidentas |
|  |
| Petro Porošenka 2022 m. |
| Gimė | 1965 m. rugsėjo 26 d. (57 metai)Tarybų Sąjunga TSRS, Ukrainos TSR, Odesos sritis, Bolhradas |
| Sutuoktinis (-ė) | Maryna Poroshenko |
| Vaikai | Oleksij, Jevhenija, Oleksandra ir Mychaila |
| Religija | stačiatikis |
| Ukrainos prezidentas |
| Kelintas | penktasis |
| Ankstesnis | Oleksandras Turčynovas (l.e.p.) |
| Vėlesnis | Volodymyras Zelenskis |
|  |
| Partija | Petro Porošenkos blokas |
|  |
| Išsilavinimas | Tarptautiniai santykiai (Kijevo universitetas) |
|  |
|  **Vikiteka** | Petro Porošenka |
| Parašas |
|  |

**Petro Porošenka** (ukr. *Петро Олексійович Порошенко*, g. 1965 m. rugsėjo 26 d. Bolhrade, Odesos srityje) – Ukrainos politinis ir visuomeninis veikėjas, penktasis Ukrainos Prezidentas 2014–2019 m. užsienio reikalų ministras 2009–2010 m. Ukrainos prekybos ir ekonominės plėtros ministras 2012 m. Vienas turtingiausių Ukrainos gyventojų, milijardierius.

Biografija
----------

P. Porošenka ir Gurbangulis Berdimuhamedovas.
1989 m. baigė Kijevo universitetą, įgijo tarptautinių santykių specialybę. Dziudo sporto meistras. Baigęs mokslus, ėmėsi kurti savo konditerijos verslą. 1996 m. apjungęs kelias įmones, įkūrė šiuo metu vieną didžiausių pasaulyje konditerijos korporacijų „Roshen". Jam taip pat priklauso kelios Ukrainos žiniasklaidos įmonės, Lucko automobilių gamykla. Nuo 1998 m. aktyviai dalyvauja Ukrainos politinėje veikloje. 1998 m. buvo išrinktas į Ukrainos parlamentą, kaip Ukrainos Socialdemokratų partijos kandidatas. 2001 m. dalyvavo kuriant Ukrainos Regionų partiją, ypač palaikomą šalies rusakalbių, tačiau 2002 m. Ukrainos parlamento rinkimuose dalyvavo ir buvo išrinktas kaip prezidento Viktoro Juščenkos vadovaujamos partijos „Nasha Ukraina" atstovas. Nuo 2004 m. – Ukrainos nacionalinio saugumo ir gynybos tarybos sekretorius. 2006 m. vėl išrinktas į Ukrainos parlamentą. Jame nuolat dirbo biudžeto ir finansų komitete. Nedalyvavo 2007 m. rugsėjį vykusiuose Ukrainos parlamento rinkimuose, nes nuo 2007 m. vasario buvo paskirtas Ukrainos centrinio banko vadovu. 2009 m. vasarį paskirtas Ukrainos užsienio reikalų ministru. Iš šių pareigų buvo atleistas 2010 m. kovą. 2012 m. kovą Ukrainos prezidento Viktoro Janukovyčiaus paskirtas Ukrainos prekybos ir ekonominės plėtros ministru. Tais pačiais metais išrinktas ir į Ukrainos parlamentą. 2013 m. palaikė Ukrainoje kilusius Euromaidano proeuropietiškus protestus. 2014 m. gegužės 25 d. vykusiuose Ukrainos prezidento rinkimuose surinkęs daugiau nei pusę rinkėjų balsų, išrinktas penktuoju Ukrainos prezidentu.

Šaltiniai
---------

1. ↑   Petro Poroshenko
2. ↑   Regions Party not to vote for Poroshenko’s appointment Ukraine’s foreign minister
3. ↑   Ukraine’s Petro Poroshenko pledges 'end to war'
4. ↑   Rinkimai Ukrainoje: saldžią pergalę tvirtina ir oficialūs skaičiai
5. ↑   Archyvuota kopija 2014-05-27 iš Wayback Machine projekto. P.Porošenka nekeis dabartinės vyriausybės sudėties

Nuorodos
--------

* Asmeninis P. Porošenkos tinklalapis
* Profile: Ukraine 'chocolate king' President Poroshenko

  



| Politinis postas |
| --- |
| Prieš tai: **Oleksandras Turčynovas (laikinasis Ukrainos prezidentas)** | **Ukrainos prezidentas** 2014–2019 | Po to:**Volodymyras Zelenskis** |